User:Македонија Наце Буѓони

Ивановски Кралев НАЦЕ-БУЃОНИ

 * Роден е во 1919 година во Куманово. Произлегува од сиромашно работничко семејство. Член на СКОЈ бил од пред војната. По завршувањето на основното училиште, во 1932 година го изучува ковачко-коларски занает. Во 1935 година го завршува занаетчиското училиште. Во 1934 се вклучува во напредното работничко движење кога станува и член на Металската синдикална подружница. Се дружи со напредни младинци од градот и станува постојан посетител на Работничкиот дом каде за првпат слуша за експлотацијата на работникот и за буржоазијата. Чита работнички весници и напредна литература, посебно книги со социјална тематика. Истата година станува член на воспитно-младинската група. Во работничкиот дом ги посетува предавањата и ги слуша разговорите на постарите комунисти и оние што раководеа со Урсовите синдикати во градот. Во 1938 година станува член на СКОЈ и член на скоевската група раководена од Боро Петручевски-Папучар. Работи на  придобивање млади луѓе и нивно вклучување во напредното движење,особено меѓу чираците и калфите од градот и селата. Во 1938 година на денот на парламентарните избори зема учество на демонстрациите,а во 1940 година учествува во акцијата за пишување пароли во градот, организирана од Месниот комитет на Партијата. Поради тоа бил затворен, но наскоро ослободен поради недостиг на докази. Учествува во повеќе акции, вперени против Љотикевската фашистичка организација. По окупацијата на нашата земја 1941 година учествува во поедини акции организирани од Партиска организација, како на пример: во уништувањето на архивата на административно-полицискиот апарат на предвоена Југославија,за да не падне во рацете на окупаторот,во собирната акција на храна и облека за воените плници сместени во германскиот логор во Куманово и др. Особена активност пројавува во подготовките за формирањето на првите кумановски партизански одреди- Козјачкиот и Карадачкиот. На 11 октомври 1941 година станува борец на Карадачкиот одред. Загина на 14 октомври 1941 година во реонот на селото Белановце при борбата на Карадачкиот партизански одред против многубројната и подобро вооружена бугарска окупаторска војска и полиција

Општинско Средно Техничко Училиште Наце Буѓони Куманово

 * Нашето училиште е воспитно-образновна установа во која наставата се изведува на македонски и албански наставен јазик во вкупно 57 паралелки, од кои 32 со настава на македонски наставен јазик и 25 со настава на албански наставен јазик.Во училиштето има вкупно 1660 ученици од кои 940 со настава на македонски наставен јазик и 720 ученици со настава на албански јазик. Во училиштето наставата се изведува со четиригодишно и тригодишно траење.

За нас

 * '''Почетоците на нашето училиште датираат од 1.09.1960 година. Во почетокот училиштето започнало да работи со две паралелки и тоа една паралелка машински техничари со 43 ученика и една паралелка за индустриски работници со 46 ученика. Со текот на времето современите општествени потреби го наложиле зголемувањето на бројот на паралелките и профилите, па така денеска училиштето располага со 57 паралелки, од кои 32 со настава на македонски наставен јазик и 25 со настава на албански наставен јазик. Во училиштето има вкупно 1660 ученици од кои 940 со настава на македонски наставен јазик и 720 ученици со настава на албански јазик . Во училиштето наставата се изведува со четиригодишно и тригодишно траење.

 Наставата ја изведуваат професори со адекватно стручно образование кои беа вклучени во повеќе обуки за изведување на современа настава.'''
 * '''Во училиштето постојат современо опремени кабинети во кои настава изведуваат ученици од сите струки и профили. Училиштето располага и со работилници за машинска и електро струка кои комплетно се опремени благодарение на донацијата од ГТЗ и во нив се изведува практична настава.За потребите на здравствената струка училиштето има кабинет за изведување на практичната настава. Дополнително едуцирање на учениците од здравствената струка се изведува и во Кумановската болница. Нашата соработка со локалната средина и стопанските објекти е континуирана со цел учениците да се стекнат со знаења и вештини кои што ќе им помогнат во иднина полесно да се вклучат во процесот на трудот.